Claudio Marchisio

Claudio Marchisio (sündinud 19. jaanuaril 1986 Torinos) on Itaalia endine jalgpallur (poolkaitsja).

Ta mängis pikka aega Torino Juventuses, mille noortesüsteemiga liitus ta 1993. aastal, vahepeal mängis laenul olles Empolis. Hooajal 2018–2019 mängis ta Peterburi Zenitis.

 Koondisekarjäär 
Debüüdi Itaalia rahvuskoondises tegi ta 12. augustil 2009 sõprusmängus Šveitsi vastu."Marchisio: "Italia, spero di avere altre occasioni". Tuttosport. 12.8.2009. Vaadatud 31.5.2017 Esimese värava rahvuskoondises lõi ta 7. oktoobril 2011 EM-i valikmängus Serbia vastu.

2014. aasta maailmameistrivõistluste esimeses alagrupimängus lõi ta värava Inglismaa vastu."Andrea Pirlo the pass master stars in his own film to hurt England". The Guardian. 15.7.2014. Vaadatud 31.5.2017

Ta on kuulunud Itaalia koondisse veel 2010. aasta maailmameistrivõistlustel, 2012. aasta Euroopa meistrivõistlustel ja 2013. aasta FIFA konföderatsioonide karikavõistlustel.

Ta kuulus 2008. aasta suveolümpiamängude jalgpalliturniiril Itaalia olümpiakoondisse.

 Saavutused 
Juventus
Serie A (7): 2011–12, 2012–13, 2013–14, 2014–15, 2015–16, 2016–17, 2017–18
Serie B (1): 2006–07
Supercoppa Italiana (3): 2012, 2013, 2015
Coppa Italia (4): 2014–15, 2015–16, 2016–17, 2017–18
Peterburi Zenit
Premjer Liga: 2018–19

 Viited 

 Välislingid 

Kategooria:Itaalia jalgpallurid
Kategooria:Torino Juventuse mängijad
Kategooria:Peterburi Zeniti mängijad
Kategooria:Serie A mängijad
Kategooria:Sündinud 1986